КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**2015 во вылӧ йöзöс социальнӧя могмӧдан учреждениеяслысь материально-техническӧй база ёнмӧдӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Коми Республикаса социальнӧй уджтас вынсьӧдӧм йылысь**

«Йöзöс социальнӧя могмӧдан учреждениеяслысь материально-техническӧй база ёнмӧдӧмкӧд, пӧрысьлун да вермытӧмлун вӧсна страхӧвӧй пенсия босьтысь уджтӧмалысь пенсионеръяслы адреснӧй социальнӧй отсӧг сетӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Россия Федерацияса субъектъяслӧн социальнӧй уджтасъяс сьӧмӧн могмӧдан пӧрадок йылысь» Россия Федерацияса Веськӧдлан котырлӧн 2011 во лӧддза-номъя тӧлысь 10 лунся 456 №-а шуӧм збыльмӧдӧм могысь Коми Республикаса Веськöдлан котыр шуис:

1. Вынсьӧдны:

1) 2015 во вылӧ йöзöс социальнӧя могмӧдан учреждениеяслысь материально-техническӧй база ёнмӧдӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Коми Республикаса социальнӧй уджтас 1 №-а содтӧд серти;

2) 2015 во вылӧ Коми Республикаын олысь уджтӧмалысь пенсионеръясӧс компьютерӧ велӧдӧм котыртан пӧрадок 2 №-а содтӧд серти.

2. Урчитны Коми Республикаса удж да йӧзӧс социальнӧя доръян министерствоӧс Коми Республикаса оломӧ пӧртысь власьт органӧн, коді кывкутӧ 2015 во вылӧ йöзöс социальнӧя могмӧдан учреждениеяслысь материально-техническӧй база ёнмӧдӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Коми Республикаса социальнӧй уджтас збыльмӧдӧмысь (водзӧ – Социальнӧй уджтас).

3. Лыддьыны вынтӧмӧн «2014 во вылӧ йöзöс социальнӧя могмӧдан учреждениеяслысь материально-техническӧй база ёнмӧдӧмкӧд йитчӧм Коми Республикаса социальнӧй уджтас вынсьӧдӧм йылысь» Коми Республикаса Веськöдлан котырлысь 2014 во моз тöлысь 29 лунся 365 №-а шуӧм.

4. Тайӧ шуӧм бӧрся видзӧдны Коми Республикалӧн Веськӧдлан котырса Веськӧдлысьӧс вежысьлы, коді уджмогъяс юклӧм серти ладмӧдӧ уджсӧ йӧзӧс социальнӧя доръян юкӧнын Коми Республикаса олӧмӧ пӧртысь власьт органъяслысь.

5. Тайӧ шуӧмыс вынсялӧ сійӧс официальнӧя йӧзӧдӧмсянь дас лун мысти.

Коми Республикалӧн

Веськӧдлан котырса Веськӧдлысь В. Тукмаков

Сыктывкар

2015 вося лӧддза-номъя тӧлысь 15 лун

256 №

Вынсьӧдӧма

Коми Республикаса Веськӧдлан котырлӧн

2015 во лӧддза-номъя тӧлысь 15 лунся

256 №-а шуӧмӧн

(1 №-а содтӧд)

**2015 во вылӧ йöзöс социальнӧя могмӧдан учреждениеяслысь материально-техническӧй база ёнмӧдӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Коми Республикаса социальнӧй уджтас**

2015 во вылӧ йöзöс социальнӧя могмӧдан учреждениеяслысь материально-техническӧй база ёнмӧдӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Коми Республикаса социальнӧй уджтаслӧн

ПАСПОРТ

|  |  |
| --- | --- |
| Уджтас ним | 2015 во вылӧ йöзöс социальнӧя могмӧдан учреждениеяслысь материально-техническӧй база ёнмӧдӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Коми Республикаса социальнӧй уджтас(водзӧ - Уджтас) |
| Уджтас дасьтан подувъяс | "2015 во вылӧ да 2016 да 2017 воясся планӧвӧй кадколаст вылӧ Россия Федерацияса пенсия фондлӧн сьӧмкуд йылысь" 2014 во ӧшым тӧлысь 1 лунся 385-ФЗ №-а Федеральнӧй оланпаслӧн 5 статьяса 5 юкӧн;  «Йöзöс социальнӧя могмӧдан учреждениеяслысь материально-техническӧй база ёнмӧдӧмкӧд, пӧрысьлун да вермытӧмлун вӧсна страхӧвӧй пенсия босьтысь уджтӧмалысь пенсионеръяслы адреснӧй социальнӧй отсӧг сетӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм Россия Федерацияса субъектъяслӧн социальнӧй уджтасъяс сьӧмӧн могмӧдан пӧрадок йылысь» Россия Федерацияса Веськӧдлан котырлӧн 2011 во лӧддза-номъя тӧлысь 10 лунся 456 №-а шуӧм;  "Россия Федерацияса пенсия фондӧн Россия Федерацияса субъектлӧн сьӧмкудлы Россия Федерацияса субъектлысь рӧскод кӧсйысьӧмъяс, кутшӧмъяс йитчӧмаӧсь йöзöс социальнӧя могмӧдан учреждениеяслысь материально-техническӧй база ёнмӧдӧмкӧд, пӧрысьлун да вермытӧмлун вӧсна страхӧвӧй пенсия босьтысь уджтӧмалысь пенсионеръяслы адреснӧй социальнӧй отсӧг сетӧмкӧд да уджтӧмалысь пенсионеръясӧс компьютерӧ велӧдӧмкӧд йитчӧм социальнӧй уджтасса мероприятиеяс збыльмӧдӧмкӧд, сьӧмӧн ӧтув могмӧдӧм вылӧ субсидия сетӧм йылысь артмӧдчӧмлысь, субсидия сетӧм вылӧ заявкалысь, Россия Федерацияса субъектлӧн сьӧмкудса рӧскод вӧчӧм йылысь, кутшӧмъяс эскӧдӧны Россия Федерацияса субъектлысь социальнӧй уджтас сьӧмӧн ӧтув могмӧдӧм кузя кӧсйысьӧмъяс, да Россия Федерацияса субъектъяслӧн сьӧмкудса рӧскод, кутшӧмӧс сьӧмӧн могмӧдӧны субсидияӧн, вӧчӧм йылысь отчётъяслысь формаяс вынсьӧдӧм йылысь" Россия Федерацияса пенсия фондлӧн правлениеса 2011 во сора тӧлысь 6 лунся 191п №-а шуӧм |
| Уджтас закажитысь | Коми Республикаса Веськӧдлан котыр |
| Уджтас дасьтысь | Коми Республикаса удж да йӧзӧс социальнӧя доръян министерство |
| Уджтасса медшӧр мог | ёнмӧдны йӧзӧс социальнӧя могмӧдан стационарнӧй канму учреждениеяслысь материально-техническӧй база; велӧдны Коми Республикаын олысь уджтӧмалысь пенсионеръясӧс вӧдитчыны компьютерӧн |
| Уджтасса могъяс | бурмӧдны йӧзӧс социальнӧя могмӧдан стационарнӧй канму учреждениеясын олӧма гражданалысь да вермытӧмъяслысь олан да могмӧдан условиеяс;  чинтыны интернат-керкаясӧ овмӧдӧм вылӧ республиканскӧй ӧчередь;  кыпӧдны уджтӧмалысь пенсионеръяслысь компьютер кузя тӧдӧмлунъяс |
| Уджтас збыльмӧдан кадколаст да тшупӧдъяс | Уджтас збыльмӧдан кадколаст - 2015 во.  Уджтас збыльмӧдсьӧ ӧти тшупӧдын |
| Уджтасса кывкутӧмӧн збыльмӧдысь | Коми Республикаса удж да йӧзӧс социальнӧя доръян министерство |
| Уджтас ӧтув збыльмӧдысьяс | Коми Республикаса архитектура да стрӧитчан министерство;  Коми Республикаса информатизация да связь комитет |
| Уджтас сьӧмӧн могмӧдан ыдждаяс да ӧшмӧсъяс | Уджтас сьӧмӧн могмӧдан ӧтувъя ыдждаыс лоас 87 352,4 сюрс шайт, сы лыдын:  Коми Республикаса республиканскӧй сьӧмкудлӧн ыдждаыс - 55 539,2 сюрс шайт;  Россия Федерацияса пенсия фондлӧн субсидия - 31 813,2 сюрс шайт (водзӧ – РПФ субсидия) |
| Уджтас збыльмӧдӧмысь виччысяна бӧртасъяс | бурмасны йӧзӧс социальнӧя могмӧдан стационарнӧй канму учреждениеясын олысь олӧма гражданалӧн да вермытӧмъяслӧн олан да могмӧдан условиеяс;  лӧсьӧдасны йӧзӧс социальнӧя могмӧдан стационарнӧй учреждениеясын выль койка-местаяс;  велӧдасны уджтӧмалысь пенсионеръясӧс вӧдитчыны компьютерӧн |
| Уджтас збыльмӧдӧм бӧрся видзӧдӧм котыртан тэчас | Коми Республикаса Веськӧдлан котыр;  Коми Республикаса удж да йӧзӧс социальнӧя доръян министерство |

1 юкӧд. МЫТШӦДЛӦН СЮРӦС ДА СІЙӦС РЕШИТНЫ КОЛАНЛУН ПОДУЛАЛӦМ

Коми Республикаын водзӧ збыльмӧдӧны йӧзӧс социальнӧя доръян мераяс, вӧчӧны став условие, медым бурмӧдны йӧзлысь олӧмсӧ да социальнӧй комфортносьтлысь тшупӧдсӧ.

Коми Республикаын уджалӧ да водзвыв урчитӧмӧн сӧвмӧ стационарнӧй канму учреждениеяслӧн вез. "2015 во вылӧ Коми Республикаса канму сьӧмкуд учреждениеяслӧн, кодъяслысь учредитысьлысь могъяссӧ да уджмогъяссӧ збыльмӧдӧ Коми Республикаса удж да йӧзӧс социальнӧя доръян министерство, койка вынйӧр йылысь" Коми Республикаса удж да йӧзӧс социальнӧя доръян министерстволӧн 2015 во косму тӧлысь 23 лунся 769 №-а тшӧктӧд вылӧ подуласьӧмӧн уджалӧны:

6 психоневрологическӧй интернат 2287 койка-места вылӧ, на пиын 391 койка-места "Кӧчпонса республиканскӧй психоневрологическӧй интернат" Коми Республикаса канму сьӧмкуд учреждениеын вермытӧм челядьлы 140 места вылӧ да том вермытӧмъяслы 251 места вылӧ;

пӧрысьяслы да вермытӧмъяслы 8 керка-интернат 645 койка-места вылӧ;

абу тыр вежӧра челядьлы 1 керка-интернат 75 койка-места вылӧ;

2 стационарнӧй юкӧн – "Кулӧмдін районса олысьяслы социальнӧй отсӧг сетан юкӧнын канму услугаясӧн могмӧдан шӧрин" Коми Республикаса канму сьӧмкуд учреждение да "Мылдін районса олысьяслы социальнӧй отсӧг сетан юкӧнын канму услугаясӧн могмӧдан шӧрин" Коми Республикаса канму сьӧмкуд учреждение 65 койка-места вылӧ.

Ставнас 3072 койка-места.

Та дырйи 1508 мортӧс шуӧма кывкутны вермытӧмӧн да учреждениеясын олысьяслӧн ӧтувъя лыд серти лоӧ 49%.

Канмусянь стационарнӧя могмӧдӧмыс отсалӧ овны ӧтка олӧма гражданалы, ӧтка вермытӧмъяслы да вермытӧм челядьлы, мый лӧсялӧ налӧн арлыдлы да дзоньвидзалунлы, а сідзжӧ бӧр сетны либӧ видзны налысь личностнӧй да социальнӧй статус. Тайӧ условиеяс дырйи колӧ колана ногӧн видзны стационарнӧй сяма учреждениеяс, ёнмӧдны налысь материально-техническӧй база.

Капитальнӧя дзоньтавны коланлун урчитігӧн медшӧр могъясӧн лоӧны:

1) сӧвмӧдны социальнӧя могмӧдан стационарнӧй учреждениеяслысь вез;

2) вайӧдны социальнӧя могмӧдан учреждениеясын условиеяссӧ ӧнія корӧмъяс серти, кутшӧмъяс кутасны кутчысьны санитарно-эпидемиологическӧй нормаясӧ да пӧжарысь видзан корӧмъясӧ; комплекснӧя вӧчны капитальнӧй дзоньталӧм.

Но кольӧ мытшӧд йӧзӧс социальнӧя могмӧдан стационарнӧй учреждениеясӧ овмӧдӧм кузя. 2015 вося тӧвшӧр тӧлысь 1 лун вылӧ Коми Республикаса социальнӧя могмӧдан стационарнӧй канму учреждениеясӧ овмӧдӧм вылӧ республиканскӧй ӧчередьын сулалӧ 199 морт.

2015 воын социальнӧя могмӧдан стационарнӧй учреждениеясын вермытӧмъяслысь да олӧма гражданалысь олан условиеяс бурмӧдӧм вылӧ да материально-техническӧй база водзӧ ёнмӧдӧм вылӧ кыскӧны РПФ субсидияяс.

2 юкӧд. ЙӦЗӦС СОЦИАЛЬНӦЯ МОГМӦДАН КАНМУ УЧРЕЖДЕНИЕЯСЛЫСЬ МАТЕРИАЛЬНО-ТЕХНИЧЕСКӦЙ БАЗА ЁНМӦДӦМ

1. Йӧзӧс социальнӧя могмӧдан учреждениеяслысь жыръяс капитальнӧя дзоньталӧм.

Медколанаӧн капитальнӧя дзоньтавны да жыръяс капитальнӧя дзоньталӧм вылӧ 50 прӧчентысь абу этшаджык Коми Республикаса республиканскӧй сьӧмкудйысь сьӧм урчитны позянлун тӧд вылӧ босьтӧмӧн 2015 воын кӧсйӧны капитальнӧя дзоньтавны "Пӧрысьяслы да вермытӧмъяслы Печораса республиканскӧй керка-интернат" Коми Республикаса канму сьӧмкуд учреждениеын (водзӧ - "Пӧрысьяслы да вермытӧмъяслы Печораса республиканскӧй керка-интернат" КР КСУ) санитарнӧй нормаясӧ да корӧмъясӧ кутчысьӧмӧн.

"Пӧрысьяслы да вермытӧмъяслы Печораса республиканскӧй керка-интернат" КР КСУ-ын пыр, недыр кад (квайт тӧлысьӧдз) да вежонын вит лун олӧны олӧма граждана (мужичӧйяс 60 арӧсысь пӧрысьджык да аньяс 55 арӧсысь пӧрысьджык), медводдза да мӧд группаа вермытӧмъяс (18 арӧсысь верстьӧджык), неуна либӧ тырвыйӧ оз вермыны могмӧдны асьнысӧ да на бӧрся колӧ пыр дӧзьӧритны да налы колӧ сетны социальнӧй услугаяс, а сідзжӧ лӧсьӧдны арлыд да дзоньвидзалун серти лӧсялана олан условиеяс, нуӧдны медицина боксянь, психологическӧй, социальнӧй мероприятиеяс, вердны найӧс да дӧзьӧритны на бӧрся, вын серти могмӧдны найӧс уджӧн, шойччӧдны да прӧст кад коллялӧдны.

Учреждениеын олӧ 70 морт.

2015 воын кӧсйӧны капитальнӧя дзоньтавны "Пӧрысьяслы да вермытӧмъяслы Печораса республиканскӧй керка-интернат" КР СКУ здание, мый меститчӧма татшӧм инпас серти: Коми Республика, Кожва ккп., Мир ул. 6 к., кутшӧмӧс лӧсьӧдӧма 50 мортлы олӧм вылӧ, ставнас 5 015,0 сюрс шайт вылӧ.

2015 воын Коми Республикаса республиканскӧй сьӧмкудйын та вылӧ урчитӧма 2 507,5 сюрс шайт.

2015 воын пасйӧм уджъяс помалӧм вылӧ колӧ РПФ субсидия тшӧт весьтӧ 2 507,5 сюрс шайт.

1. "Емва карын пӧрысьяслы да вермытӧмъяслы керка-интернатлысь сёянінӧн узьлан корпус" объект стрӧитӧм.

"Пӧрысьяслы да вермытӧмъяслы Княжпогостса республиканскӧй керка-интернат" Коми Республикаса канму сьӧмкуд учреждениеын (водзӧ - "Пӧрысьяслы да вермытӧмъяслы Княжпогостса республиканскӧй керка-интернат" КР КСУ) пыр, недыр кад (квайт тӧлысьӧдз) да вежонын вит лун олӧны олӧма граждана (мужичӧйяс 60 арӧсысь пӧрысьджык да аньяс 55 арӧсысь пӧрысьджык), медводдза да мӧд группаа вермытӧмъяс (18 арӧсысь верстьӧджык), неуна либӧ тырвыйӧ оз вермыны могмӧдны асьнысӧ да на бӧрся колӧ пыр дӧзьӧритны да налы колӧ сетны социальнӧй услугаяс, а сідзжӧ лӧсьӧдны арлыд да дзоньвидзалун серти лӧсялана олан условиеяс, нуӧдны медицина боксянь, психологическӧй, социальнӧй мероприятиеяс, вердны найӧс да дӧзьӧритны на бӧрся, вын серти могмӧдны найӧс уджӧн, шойччӧдны да прӧст кад коллялӧдны.

Учреждениеын олӧ 50 морт.

2015 воын кӧсйӧны стрӧитны "Емва карын пӧрысьяслы да вермытӧмъяслы керка-интернатлысь сёянінӧн узьлан корпус" объект ставнас 81 726,0 сюрс шайт вылӧ.

Медым чинтыны стационарнӧй сикаса учреждениеясӧ овмӧдӧм вылӧ ӧчередь "Коми Республикаса архитектура да стрӧитчан министерство бердын Инвестстройцентр" Коми Республикаса казённӧй канму учреждение стрӧитӧ "Емва карын пӧрысьяслы да вермытӧмъяслы керка-интернатлысь сёянінӧн узьлан корпус" объект 50 койка-места вылӧ. Ставнас объект стрӧитӧмыс сулалӧ 135 921,23 сюрс шайт. 2015 воын объект стрӧитӧм вылӧ Коми Республикаса республиканскӧй сьӧмкудйын урчитӧма могмӧдны сьӧмӧн Коми Республикаса адреснӧй инвестиция уджтасысь (водзӧ - АИУ), мый вынсьӧдӧма Коми Республикаса Веськӧдлан котырлӧн 2015 во рака тӧлысь 20 лунся 99-р тшӧктӧдӧн, 52 726,0 сюрс шайт мында. АИУ урчитӧм сьӧмыс оз тырмы, медым помавны стрӧитны "Емва карын пӧрысьяслы да вермытӧмъяслы керка-интернатлысь сёянінӧн узьлан корпус" объект да 2015 воын ковмас содтӧд кыскыны РПФ субсидия тшӧт весьтӧ 29 000,0 сюрс шайт.

Тадзи, урчитӧм мераяс олӧмӧ збыльмӧдӧм отсалас ёнмӧдны социальнӧя могмӧдан учреждениеяслысь материально-техническӧй базасӧ, лӧсьӧдны бур олан условиеяс, могмӧдны найӧс урчитӧм нормативъяслы лӧсялӧмӧн, а сідзжӧ лӧсьӧдны йӧзӧс социальнӧя могмӧдан стационарнӧй учреждениеясын содтӧд койка-местаяс.

3 юкӧд. УДЖТӦМАЛЫСЬ ПЕНСИОНЕРЪЯСӦС КОМПЬЮТЕРӦ ВЕЛӦДӦМ

2011 восянь Коми Республикаса удж да йӧзӧс социальнӧя доръян министерство (2014 вося йирым тӧлысьӧдз – Коми Республикаса йӧзлы отсӧг сетан агентство) Коми Республикаса йӧзӧс велӧдан министерствокӧд ӧтув "Ыджыдджык кӧлена (2011 - 2013 вояс)", "Ыджыдджык кӧлена (2014 - 2018 вояс)" Коми Республикаса уджтасъяс серти дон босьттӧг велӧдісны уджтӧмалысь пенсионеръясӧс вӧдитчыны компьютерӧн. Велӧдан учреждениеясын да йӧзӧс социальнӧя доръян учреждениеясын 2011 - 2014 воясын велӧдчисны 4 544 уджтӧмалысь пенсионер. Та дырйи быд во содӧ уджтӧмалысь пенсионеръяслӧн лыдыс, кодъяс кӧсйӧны велӧдчыны вӧдитчыны компьютерӧн.

"Юӧра йӧзкотыр" Коми Республикаса канму уджтас серти Коми Республикаса информатизация да связь комитет пӧртӧ олӧмӧ "Отсавны Коми Республикаса йӧзлы вӧдитчыны юӧртан технологияясӧн" мероприятие, мый серти водзӧ уджалӧ "Коми 2.0" республиканскӧй проект, коді тӧдмӧдӧ йӧзӧс Коми Республикаын юӧра йӧзкотыр лӧсьӧдӧмын проектъяс збыльмӧдӧм йылысь, сы лыдын электроннӧя канму да муниципальнӧй услугаяс босьтӧм йылысь, а сідзжӧ универсальнӧй электроннӧй картаяс (УЭК) пыртан проект йылысь. Вылынджык пасйӧм мероприятие збыльмӧдӧм вылӧ колӧ 611,4 сюрс шайт. Та вылӧ 2015 воын Коми Республикаса республиканскӧй сьӧмкудйын урчитӧма 305,7 сюрс шайт, мый вӧсна 2015 воын ковмас кыскыны РПФ субсидия отсӧгӧн содтӧд 305,7 сюрс шайт. Тайӧ мероприятие серти котыртасны Коми Республикаса уджтӧмалысь пенсионеръясӧс компьютерӧ велӧдӧм.

2015 воын уджтӧмалысь пенсионеръясӧс компьютерӧ велӧдасны велӧдан организацияясын, кодъяслӧн эм велӧдӧм вылӧ лицензия 2015 воын Коми Республикаын олысь уджтӧмалысь пенсионеръясӧс компьютерӧ велӧдан пӧрадок серти, кутшӧмӧс вынсьӧдӧма тайӧ шуӧмӧн (2 №-а содтӧд).

2015 воын компьютерӧ велӧдасны 407-ысь оз этшаджык уджтӧмалысь пенсионерӧс. Компьютерӧ велӧдчӧм бӧрын уджтӧмалысь пенсионеръяслы сетасны лӧсялана эскӧдана документ.

Тадзи, урчитӧм мераяс збыльмӧдӧм сетас позянлун велӧдны вӧдитчыны компьютерӧн уджтӧмалысь пенсионеръясӧс.

4 юкӧд. УДЖТАС СЬӦМӦН МОГМӦДӦМ

Уджтасса мероприятиеяс сьӧмӧн могмӧдны кӧсйӧны Коми Республикаса республиканскӧй сьӧмкуд да 2015 воын сьӧмӧн ӧтув могмӧдӧм вылӧ РПФ сьӧмкудйысь субсидияяс тшӧт весьтӧ.

Республиканскӧй сьӧмкудйысь 55 539,2 сюрс шайт кӧсйӧны сетны, медым пӧртны олӧмӧ татшӧм мероприятиеяс:

1) ёнмӧдны йӧзӧс социальнӧя могмӧдан стационарнӧй канму учреждениеяслысь материально-техническӧй база, сы лыдын:

а) "Пӧрысьяслы да вермытӧмъяслы Печораса республиканскӧй керка-интернат" КР КСУ здание капитальнӧя дзоньталӧм вылӧ - 2 507,5 сюрс шайт;

б) "Емва карын пӧрысьяслы да вермытӧмъяслы керка-интернатлысь сёянінӧн узьлан корпус" объект стрӧитӧм вылӧ - 52 726,0 сюрс шайт;

2) велӧдны уджтӧмалысь пенсионеръясӧс вӧдитчыны компьютерӧн, медым вермисны вӧдитчыны канму юӧртан ресурсъясӧн - 305,7 сюрс шайт.

РПФ сьӧмкудйысь урчитӧм 31 813,2 сюрс шайт мында субсидиясӧ кӧсйӧны сетны, медым збыльмӧдны татшӧм мероприятиеяс:

1) ёнмӧдны йӧзӧс социальнӧя могмӧдан стационарнӧй канму учреждениеяслысь материально-техническӧй база, сы лыдын:

а) "Пӧрысьяслы да вермытӧмъяслы Печораса республиканскӧй керка-интернат" КР КСУ здание капитальнӧя дзоньталӧм вылӧ - 2 507,5 сюрс шайт;

б) "Емва карын пӧрысьяслы да вермытӧмъяслы керка-интернатлысь сёянінӧн узьлан корпус" объект стрӧитӧм вылӧ - 29 000,0 сюрс шайт;

2) велӧдны уджтӧмалысь пенсионеръясӧс вӧдитчыны компьютерӧн, медым вермисны вӧдитчыны юӧртан канму ресурсъясӧн - 305,7 сюрс шайт.

5 юкӧд. УДЖТАССА МЕРОПРИЯТИЕЯС ЗБЫЛЬМӦДАН НОГ ДА СІЙӦС ЗБЫЛЬМӦДӦМ БӦРСЯ ВИДЗӦДӦМ

Мероприятиеяс збыльмӧдӧм котыртӧ, быд лун веськӧдлӧ, Уджтас ӧтув збыльмӧдысьяслысь удж ладмӧдӧ да Уджтас збыльмӧдӧм бӧрся видзӧдӧ Коми Республикаса удж да йӧзӧс социальнӧя доръян министерство.

Уджтас кывкутӧмӧн збыльмӧдысь:

1) котыртӧ Уджтасса мероприятиеяс збыльмӧдӧм;

2) могмӧдӧ уджтасса мероприятиеяс збыльмӧдӧм вылӧ урчитӧм сьӧмӧн окта вӧдитчӧм;

3) быд тӧлысь сетӧ канму учреждениеӧ – Коми Республикаын Россия Федерацияса пенсия фондлӧн юкӧнлы Россия Федерацияса пенсия фондӧн урчитӧм формаясӧн да кадколастъясын Россия Федерацияса субъектлӧн сьӧмкудса рӧскодъяс йылысь отчёт, мый эскӧдӧ Россия Федерацияса субъектӧн социальнӧй уджтас сьӧмӧн ӧтув могмӧдӧм кузя кӧсйысьӧмъяс олӧмӧ пӧртӧм, да Россия Федерацияса субъектлӧн сьӧмкудса рӧскодъяс йылысь отчёт, кутшӧмъясӧс сьӧмӧн могмӧдӧны РПФ субсидияясӧн.

Уджтас кывкутӧмӧн ӧтув збыльмӧдысьяс Коми Республикаса архитектура да стрӧитчан министерство, Коми Республикаса информатизация да связь комитет:

1) ас кадӧ видзӧны сетӧм сьӧм да збыльмӧдӧны уджтасса мероприятиеяс;

2) сетӧны кывкутӧмӧн збыльмӧдысьлы отчётнӧй тӧлысь бӧрын мунысь тӧлысьлӧн 10 лунӧдз отчёт Россия Федерацияса пенсия фондӧн урчитӧм форма серти, Россия Федерацияса субъектлӧн сьӧмкудса рӧскодъяс йылысь отчёт, мый эскӧдӧ Россия Федерацияса субъектӧн социальнӧй уджтас сьӧмӧн ӧтув могмӧдӧм кузя кӧсйысьӧмъяс олӧмӧ пӧртӧм, да Россия Федерацияса субъектлӧн сьӧмкудса рӧскодъяс йылысь отчёт, кутшӧмъясӧс сьӧмӧн могмӧдӧны РПФ субсидияясӧн.

Уджтасса мероприятиеяс збыльмӧдӧм бӧрся ӧтув видзӧдӧ Коми Республикаса Веськӧдлан котыр.

6 юкӧд. УДЖТАССА МЕРОПРИЯТИЕЯСЛӦН ЛЫДДЬӦГ

|  |  |  |  |  |  |
| --- | --- | --- | --- | --- | --- |
| Д/в № | Мероприятие ним | Сьӧмӧн могмӧдӧмлӧн ӧтувъя ыджда (сюрс шайт) | | | Збыльмӧдӧмысь кывкутысьяс |
| ставнас | сы лыдын | |
| Планируйтан сьӧм РПФ субсидияясӧн | Коми Республикаса республиканскӧй сьӧмкудйысь сьӧм |
| 1 | 2 | 3 | 4 | 5 | 6 |
| 1. | Ёнмӧдны йӧзӧс социальнӧя могмӧдан стационарнӧй канму учреждениеяслысь материально-техническӧй база, сы лыдын: | 86 741,0 | 31 507,5 | 55 233,5 | Коми Республикаса удж да йӧзӧс социальнӧя доръян министерство;  Коми Республикаса архитектура да стрӧитчан министерство;  поставщикӧс (подрядчикӧс, збыльмӧдысьӧс) урчитігӧн бӧртасъяс кузя предприятиеяс (организацияяс) |
| 1.1. | Капитальнӧя дзоньтавны "Пӧрысьяслы да вермытӧмъяслы Печораса республиканскӧй керка-интернат" КР КСУ жыръяс | 5 015,0 | 2 507,5 | 2 507,5 |  |
| 1.2. | Стрӧитны "Емва карын пӧрысьяслы да вермытӧмъяслы керка-интернатлысь сёянінӧн узьлан корпус" объект | 81 726,0 | 29 000,0 | 52 726,0 |  |
| 2. | Велӧдны уджтӧмалысь пенсионеръясӧс вӧдитчыны компьютерӧн | 611,4 | 305,7 | 305,7 | Коми Республикаса удж да йӧзӧс социальнӧя доръян министерство;  Коми Республикаса информатизация да связь комитет;  велӧдан организацияяс, кодъяслӧн эм велӧдӧм вылӧ лицензияяс |
| Ставнас: | | 87 352,4 | 31 813,2 | 55 539,2 |  |

Вынсьӧдӧма

Коми Республикаса Веськӧдлан котырлӧн

2015 во лӧддза-номъя тӧлысь 15 лунся

256 №-а шуӧмӧн

(2 №-а содтӧд)

**2015 ВОЫН КОМИ РЕСПУБЛИКАЫН ОЛЫСЬ УДЖТӦМАЛЫСЬ ПЕНСИОНЕРЪЯСӦС КОМПЬЮТЕРӦ ВЕЛӦДАН ПӦРАДОК**

1. Тайӧ Пӧрадокыс урчитӧ Коми Республикаын олысь уджтӧмалысь пенсионеръясӧс (водзӧ – уджтӧмалысь пенсионеръяс) компьютерӧн вӧдитчыны велӧдӧм кузя удж котыртӧм, кытчӧ пыртӧма велӧдан организацияяскӧд, кодъяслӧн эм велӧдӧм вылӧ лицензия (водзӧ – велӧдан организацияяс), уджтӧмалысь пенсионеръясӧс компьютерӧн вӧдитчыны велӧдӧм кузя услугаяс сетӧм йылысь артмӧдчӧмъяс кырымалӧм да сюрӧс кузя корӧмъяс, сетӧм услугаясысь велӧдан организацияяслы мынтысян ног, а сідзжӧ босьтысьясӧс бӧръян критерийяс, компьютерӧ велӧдан лыддьӧгӧ пыртан ног да ӧткажитан подувъяс.

2. Социальнӧй уджтас кузя компьютерӧн вӧдитчыны велӧдчыны вермисны Коми Республикаын олысь уджтӧмалысь пенсионеръяс, кодъяслы: аньяслы 50 арӧс, мужичӧйяслы 55 арӧс, босьтан пенсия ыджда да сикас вылӧ видзӧдтӧг.

3. Уджтӧмалысь пенсионеръясӧс компьютерӧн вӧдитчыны велӧдӧмлӧн медшӧр могӧн лоӧ могмӧдны пӧрысь йӧзӧс юӧртан канму услугаясӧн, паськӧдны налӧн социальнӧй адаптациялысь позянлунъяс да сӧвмӧдны зіля овны кӧсйӧм.

4. Уджтӧмалысь пенсионеръясӧс компьютерӧн вӧдитчыны велӧдӧм котыртӧмысь кывкутысь уполномочитӧм органӧн лоӧ Коми Республикаса информатизация да связь комитет (водзӧ - Комитет). Компьютерӧн вӧдитчыны велӧдӧм могысь уджтӧмалысь пенсионеръясысь группаяс лӧсьӧдӧмысь кывкутысь уполномочитӧм органӧн лоӧ Коми Республикаса удж да йӧзӧс социальнӧя доръян министерство (водзӧ - Министерство).

5. Комитет кырымалӧ велӧдан организацияяскӧд велӧдан услугаяс сетӧм йылысь артмӧдчӧмъяс (водзӧ – артмӧдчӧм).

Артмӧдчӧмын колӧ урчитны:

1) услуга сетан пӧрадок да кадколастъяс;

2) сетӧм услуга йылысь отчётносьтлӧн пӧрадок да кадколастъяс;

3) ӧти уджтӧмалысь пенсионерӧс велӧдӧмысь дон;

4) уполномочитӧм органлӧн артмӧдчӧмӧн урчитӧм условиеясӧ кутчысьӧм прӧверкаяс нуӧдӧм кузя инӧд;

5) ыджда (ыдждалысь юкӧн) бергӧдӧм сэк, кор прӧверка дырйи эрдӧдісны артмӧдчӧмӧн урчитӧм медшӧр могъяс да условиеяс торкалӧм.

6. Уджтӧмалысь пенсионер либӧ Россия Федерацияса оланпастэчас серти сійӧс петкӧдлысь морт (водзӧ - шыӧдчысь) компьютерӧн вӧдитчыны велӧдчӧм могысь шыӧдчӧ олысьяслы социальнӧй отсӧг сетан юкӧнын канму услугаясӧн могмӧдан шӧринӧ (водзӧ - шӧрин), коді меститчӧма уджтӧмалысь пенсионерлӧн оланін либӧ овланін серти.

Шӧрин примитӧ компьютерӧн вӧдитчыны велӧдчӧм йылысь (велӧдчӧмын ӧткажитӧм йылысь) решение 5 уджалан лунӧн лунсянь, кор шыӧдчысь сетіс татшӧм документъяс:

1) тайӧ Пӧрадок дорӧ 1 №-а содтӧд серти шыӧдчӧм;

2) мортӧс эскӧдысь документ (кор шыӧдчӧ петкӧдлысь, сэки содтӧд петкӧдлӧны петкӧдлысьӧс эскӧдысь документ да лӧсялана уджмогъяс эскӧдысь документ);

3) уджпас небӧг;

4) Россия Федерацияса оланпастэчас серти урчитӧм пенсия босьтӧм йылысь юӧръяс.

Шӧринӧ документъяс сетан лунӧн лыддьӧны найӧс шӧринын пасъян лун.

7. Тайӧ Пӧрадокса 6 пунктын пасйӧм документъяс сетӧны татшӧм ногӧн:

1) асьныс (либӧ петкӧдлысь отсӧгӧн);

2) социальнӧй удж кузя специалист пыр, коді босьтіс документъяссӧ карса да сиктса олан пунктъясын;

3) пошта связь организация пыр (пошта пыр).

Документъяссӧ сетӧны подлинникъясын (оригиналъясын).

Документъяслысь копияяссӧ вӧчӧ да эскӧдӧ документъяс босьтысь шӧринса специалист.

Кор документъяссӧ ыстӧны пошта пыр, сэки документъяслысь подлинникъяссӧ оз ыстыны, вайӧдӧм документъяс копияяслысь стӧчлунсӧ эскӧдӧны да шыӧдчӧмын кырымпаслысь стӧчлунсӧ эскӧдӧны федеральнӧй оланпастэчасӧн урчитӧм пӧрадок серти.

8. Документъяс примитӧмысь кывкутысь шӧринса специалист:

1) пасйӧ шыӧдчӧмсӧ гражданалысь шыӧдчӧмъяс пасъян да контроль журналын, кутшӧмӧс нуӧдӧны шӧринын бумага вылын да электроннӧя;

2) копируйтӧ шыӧдчысьӧн сетӧм документъяслысь подлинникъяс (пошта организация пыр ыстӧм документъяс кындзи). Документъяслысь копияяссӧ эскӧдӧны "Копияыс збыль" штампӧн да документъяс примитӧмысь кывкутысь шӧринса специалистлӧн кырымпасӧн, пасйӧны кадпас;

3) документъяс сетан лунӧ примитігӧн веськыда бергӧдӧ шыӧдчысьлы документъяслысь подлинникъяс (оригиналъяс) да сетӧ документъяс босьтӧм йылысь гижсьӧг-юӧртӧм (шыӧдчӧмлӧн орйӧдлана юкӧн) тайӧ Пӧрадок дорӧ 1 №-а содтӧд серти, кытчӧ пасйӧны налысь лыддьӧг да сетан кадпас;

4) кор документъяссӧ ыстӧны пошта пыр, сэки гижсьӧг-юӧртӧмсӧ (шыӧдчӧмлӧн орйӧдлана юкӧнсӧ) ыстӧны шыӧдчысьлы пошта организация пыр шӧринын документъяс пасъян лунсянь 3 уджалан лунӧн.

9. Компьютерӧн вӧдитчыны велӧдчӧм вылӧ ыстыны ӧткажитӧм йылысь решение примитан подувъясӧн лоӧны:

1) оз лӧсявны корӧмъяслы, кутшӧмъясӧс урчитӧма тайӧ Пӧрадокӧн;

2) шыӧдчӧм сетан кадпас вылӧ уджалӧ да (либӧ) нуӧдӧ мукӧд удж, кор пенсионерӧс "Россия Федерацияын пенсионнӧя быть страхуйтӧм йылысь" Федеральнӧй оланпас серти пенсионнӧя быть страхуйтісны;

3) эз сет либӧ эз тырвыйӧ сет тайӧ Пӧрадокса 6 пунктын пасйӧм документъяс;

4) шыӧдчӧм пасъян кадпас вылӧ абу сьӧм, мый урчитӧма Социальнӧй уджтас вылӧ, медым велӧдны вӧдитчыны компьютерӧн уджтӧмалысь пенсионеръясӧс, тайӧ йитчӧма найӧс тырвыйӧ юклӧмкӧд.

10. Шӧрин юӧртӧ уджтӧмалысь пенсионерӧс примитӧм решение йылысь. Быд шыӧдчысь серти компьютерӧн вӧдитчыны велӧдчӧм вылӧ ыстӧм йылысь решение оформитӧны сёрнигижӧдӧн.

Компьютерӧн вӧдитчыны велӧдчӧм вылӧ ыстӧм йылысь (компьютерӧн вӧдитчыны велӧдчӧм вылӧ ыстыны ӧткажитӧм йылысь) решение примитан лунсянь шӧрин 5 уджалан лунӧн ыстӧ гражданинлы компьютерӧн вӧдитчыны велӧдчӧм вылӧ ыстӧм йылысь (компьютерӧн вӧдитчыны велӧдчӧм вылӧ ыстыны ӧткажитӧм йылысь ӧткажитан помкаяс пасйӧмӧн) лӧсялана юӧртӧм.

Компьютерӧн вӧдитчыны велӧдчӧм вылӧ ыстӧм йылысь (компьютерӧн вӧдитчыны велӧдчӧм вылӧ ыстыны ӧткажитӧм йылысь) решение примитан лунсянь 2 уджалан лунӧн шӧринса специалист, коді кывкутӧ уджтӧмалысь пенсионерлысь делӧ лӧсьӧдӧмысь, быд шыӧдчысь серти лӧсьӧдӧ делӧ, кытчӧ пыртӧ решение примитӧм могысь колана документъяс (налысь копияяс), а сідзжӧ компьютерӧн вӧдитчыны велӧдчӧм вылӧ ыстӧм йылысь (компьютерӧн вӧдитчыны велӧдчӧм вылӧ ыстыны ӧткажитӧм йылысь) решение.

11. Уджтӧмалысь пенсионеръяс вермӧны мӧдысь шыӧдчыны компьютерӧн вӧдитчыны велӧдчӧм вылӧ ыстӧм могысь компьютерӧн вӧдитчыны велӧдчӧм вылӧ ыстыны ӧткажитан подувъяс бырӧдӧм бӧрын, кутшӧмъясӧс урчитӧма тайӧ Пӧрадокса 9 пунктӧн.

12. Уджтӧмалысь пенсионерӧс компьютерӧн вӧдитчыны велӧдчӧм вылӧ ыстӧны ӧчередь серти.

Компьютерӧн вӧдитчыны велӧдчӧм вылӧ ыстӧм йылысь решение примитан лунсянь 10 уджалан лунӧн шӧрин лӧсьӧдӧ уджтӧмалысь пенсионеръяслысь лыддьӧг тайӧ Пӧрадок дорӧ 2 №-а содтӧдын форма серти да 5 уджалан лунӧн сетӧ лӧсьӧдӧм лыддьӧгсӧ Министерствоӧ.

Министерство шӧринсянь компьютерӧн вӧдитчыны велӧдчӧм вылӧ ыстан уджтӧмалысь пенсионеръяслысь лыддьӧг воан лунсянь 10 уджалан лунӧн сетӧ пасйӧм лыддьӧгъяссӧ Комитетӧ.

13. Артмӧдчӧм кырымалысь велӧдан организацияяс котыртӧны да велӧдӧны уджтӧмалысь пенсионеръяслы компьютерӧн вӧдитчыны 16 академическӧй часысь абу дженьыдджык вынсьӧдӧм уджтас серти.

14. Велӧдчӧм бӧрын уджтӧмалысь пенсионеръяслы велӧдан организация сетӧ компьютерӧн вӧдитчыны велӧдчӧм йылысь справка.

15. Комитет быд тӧлысь отчётнӧй тӧлысь бӧрын мунысь тӧлысьлӧн 5 лунӧдз сетӧ Министерствоӧ 2015 воын компьютерӧн вӧдитчыны велӧдчысь уджтӧмалысь пенсионеръяс йылысь юӧр тайӧ Пӧрадок дорӧ 3 №-а содтӧдын форма серти.

16. Велӧдчанінӧдз да бӧр туйысь мынтыссьӧ уджтӧмалысь пенсионер ачыс. Тайӧ рӧскодсӧ уджтӧмалысь пенсионеръяслы оз бергӧдны.

17. Уджтӧмалысь пенсионеръясӧс компьютерӧн вӧдитчыны велӧдчӧм котыртӧмкӧд йитчӧм рӧскодъяс сьӧмӧн могмӧдӧны ӧчереднӧй сьӧма во вылӧ Коми Республикаса республиканскӧй сьӧмкудйысь да субсидияясӧн, кутшӧмъясӧс урчитӧма Россия Федерацияса пенсия фондлӧн сьӧмкудйысь Социальнӧй уджтас сьӧмӧн ӧтув могмӧдӧм вылӧ велӧдан организацияяслы сьӧм бергӧдӧмӧн.

18. Уджтӧмалысь пенсионеръясӧс компьютерӧн вӧдитчыны велӧдчӧм котыртӧмкӧд йитчӧм юалӧмъяссӧ, кутшӧмъясӧс абу ладмӧдӧма тайӧ Пӧрадокӧн, видлалӧны оланпастэчас серти.

2015 во вылӧ Коми Республикаын

олысь уджтӧмалысь пенсионеръясӧс

компьютерӧ велӧдӧм котыртан

пӧрадок дорӧ

1 №-а содтӧд

(Форма)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кар, район ним)

йӧзлы социальнӧй отсӧг сетан юкӧнын канму услугаясӧн могмӧдан шӧрин

Коми Республикаса канму сьӧмкуд учреждение

ШЫӦДЧӦМ

Ов, ним, вич \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Мортӧс эскӧдысь документ ним |  | Чужан кадпас |  |
| Документлӧн серия да номер |  | Чужанін |  |
| Сетан кадпас |  | Телефон |  |
| Коді сетіс |  | | |

Уджтӧмалысь пенсионерӧс петкӧдлысьлӧн (ов, ним, вич; оланінлӧн/овланінлӧн тыр инпас (коланасӧ визьнитны); телефон):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Петкӧдлысьӧс эскӧдысь документ ним |  | Сетан кадпас |  |
| Документлӧн серия да номер |  | Чужан кадпас |  |
| Коді сетіс |  | Чужанін |  |
| Петкӧдлысьлысь уджмогъяс эскӧдысь документ ним |  | | |
| Документ номер |  | Сетан кадпас |  |
| Коді сетіс |  |  |

Кора ыстыны велӧдчыны вӧдитчыны компьютерӧн.

Шыӧдчӧм дорӧ пукта татшӧм документъяс:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Юӧрта, мый \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-сянь ог уджав.

Юӧръяслысь стӧчлунсӧ эскӧда.

2015 вося \_\_\_\_\_\_\_\_\_\_\_\_\_\_\_ "\_\_" лун.

Кырымпас \_\_\_\_\_\_\_\_\_\_\_\_\_\_\_\_\_\_\_\_

------------------------------------------------------------------

ГИЖСЬӦГ-ЮӦРТӦМ

\_\_\_\_\_\_\_\_\_\_\_\_\_ гр. шыӧдчӧмсӧ да документъяссӧ босьтіс \_\_\_\_\_\_\_\_\_\_\_\_ специалист.

Шыӧдчӧмсӧ пасйӧма 201\_ вося \_\_\_\_\_\_\_\_\_\_\_\_\_\_\_\_"\_\_" лунӧ \_\_\_\_\_\_\_\_\_ №.

Сетӧм документъяслӧн лыддьӧг:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2015 во вылӧ Коми Республикаын

олысь уджтӧмалысь пенсионеръясӧс

компьютерӧ велӧдӧм котыртан

пӧрадок дорӧ

2 №-а содтӧд

(Форма)

2015 ВОЫН КОМПЬЮТЕРӦН ВӦДИТЧЫНЫ ВЕЛӦДЧӦМ ВЫЛӦ ЫСТӦМ КОМИ РЕСПУБЛИКАЫН ОЛЫСЬ УДЖТӦМАЛЫСЬ ПЕНСИОНЕРЪЯСЛӦН ЛЫДДЬӦГ

|  |  |  |  |  |  |  |
| --- | --- | --- | --- | --- | --- | --- |
| Д/в № | Ов, ним, вич | Чужан кадпас | Оланін | Паспорт юӧръяс | Босьтан пенсия сикас | Йитчан телефон |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

2015 во вылӧ Коми Республикаын

олысь уджтӧмалысь пенсионеръясӧс

компьютерӧ велӧдӧм котыртан

пӧрадок дорӧ

3 №-а содтӧд

(Форма)

2015 ВОЫН КОМПЬЮТЕРӦН ВӦДИТЧЫНЫ ВЕЛӦДЧЫСЬ КОМИ РЕСПУБЛИКАЫН ОЛЫСЬ УДЖТӦМАЛЫСЬ ПЕНСИОНЕРЪЯС КУЗЯ ЮӦР

|  |  |  |  |  |  |  |  |
| --- | --- | --- | --- | --- | --- | --- | --- |
| Д/в № | Ов, ним, вич | Чужан кадпас | Оланін | Паспорт юӧръяс | Велӧдан организация ним, кӧні велӧдісны | Велӧдчан кадколаст | Компьютерӧн вӧдитчыны велӧдчӧм йылысь справкалӧн номер да кадпас |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |